gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl en gl gl gl gl gl gl gl gl gl gl gl it nl en es gl gl gl gl gl gl pt gl gl gl gl gl gl gl gl gl es gl gl gl gl gl es gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Baltar dá a coñecer aos membros da candidatura ao comité do PP provincial
Contará con 9 vicesecretarías, entre as que figura a de Medio Rural, na que se sitúa á valdeorresa Patricia Lamela, alcaldesa de Larouco
25 de Setembro de 2021
O candidato á reelección da presidencia do PP de Ourense, Manuel Baltar, deu a coñecer esta tarde os nomes das 105 persoas que mañá domingo, día 26, proporá ao plenario do 18º Congreso Provincial do PP como membros do comité executivo, e que lle acompañarán “nunha nova etapa da formación, que non supón un punto e seguido, senón o inicio dun proxecto político e de goberno que se resume nunha soa palabra: Ourense”.
Na tradicional visita ao escenario do congreso, no pavillón dos deportes Paco Paz, Manuel Baltar entregou á presidenta do comité organizador, Jackeline Fernández, a composición da candidatura ao comité executivo, da que destacou que está “baseada na experiencia, pero cunha significativa incorporación da mocidade, porque eles son o futuro do partido e do noso territorio, e coa maioría feminina á que me comprometín no meu décalogo de propostas como candidato”.
O candidato, recén chegado da Coruña onde asistiu ao congreso provincial no que Diego Calvo foi reelixido presidente e ao que lle desexou “un novo mandato cheo de éxitos”, destacou que a renovación do comité executivo alcanza o 40 %, cun 70 % de concelleiros e concelleiras e unha media de idade de 48 anos.
O comité executivo estará integrado por 53 mulleres e 52 homes que se repartirán as súas responsabilidades desde a propia presidencia, a primeira vicepresidencia na historia do PP ourensán que ocupará Rosendo Fernández e a secretaría xeral que asumirá Ana Villarino, a única de Galicia. A candidatura inclúe nove vicesecretarías, entre as que figura a de Medio Rural, na que se sitúa á valdeorresa Patricia Lamela, alcaldesa de Larouco; e catro coordinadores para política provincial, nacional, autonómica e parlamentaria, ademais da presidencia de Novas Xeracións, que ostenta Nacho Campo. Un total de dezasete persoas que, a súa vez, integrarán o comité de dirección.
O capítulo máis extenso da proposta corresponde ás secretarías executivas, das que formarán 39 persoas en representación doutros tantos ámbitos como o económico, social nas súas diferentes vertentes, cultural, tecnolóxico, turístico, de termalismo ou reto demográfico, entre outros. Entre elas figuran o alcalde de San Xoán de Río, Xosé Miguel Pérez (Innovación Tecnolóxica); o barquense Moisés Blanco (Desenvolvemento Rural) ou a alcaldesa de Vilariño de Conso, Melisa Macía (Emprendemento) ou o rues Avelino García (Transparencia).
Na candidatura tamén ten unha destacada presenza o municipalismo, cun comité formado por sete alcaldesas e alcaldes (entre eles o de Castrelo de Miño, Avelino Pazos; e a rexedora de Carballeda de Valdeorras, M. Carmen González), xunto coa portavoz no Concello de Ourense, e un comité de portavoces na oposición. A lista complétase cos cinco membros do comité electoral (entre eles o alcalde da Rúa, Álvaro Fernández), outros tantos pertencentes ao comité de dereitos e garantías, catro vogais por designación da presidencia e 22 vogais
18º Congreso provincial do PP, mañá
O 18º Congreso Provincial do Partido Popular de Ourense reunirá mañá domingo no pavillón Paco Paz da capital a preto de 800 compromisarias e compromisarios, nunha cita que contará coa presenza de medio cento de invitados entre os que se atopan algúns dos cargos máis representativos do Partido Popular, como o presidente do PPdeG, Alberto Núñez Feijóo, e o secretario xeral nacional Teodoro García Egea, que intervirán xunto ao presidente electo no acto de clausura. Tamén acudirán ao conclave ourensán representantes políticos de Ecuador, das institucións europeas e de diversas entidades e asociacións.
O programa dará comezo ás 10.00 horas coa constitución da mesa do congreso, seguida da aprobación do regulamento, a proclamación da candidatura de Manuel Baltar, a lectura de dúas comunicacións –“Ourense século XXI: potencialidades e servizos públicos” e “os concellos de Ourense, protagonistas do futuro da provincia”-, a intervención de cargos do PP nacional e da prefecta da provincia de Guayás (Ecuador).
A candidatura completa pode consultarse aquí:
Candidatura do Comité Executivo do PPOU
candidatura comité provincial congreso provincial membros pp PP de Ourense presidencia proposta vicesecretarías
25 de Setembro de 2021
A atleta valdeorresa Eva Arias, candidata polo PSOE á alcaldía de Ávila
23 de Setembro de 2022
O deputado Celso Delgado (PP) pregunta ao Goberno central sobre a situación da estrada de circunvalación do Barco
21 de Setembro de 2022
Manuel Cabezas: “Conseguiremos a maioría absoluta para volver a ter o Ourense que Ourense merece”
5 de Setembro de 2022
Manuel Cabezas, novo presidente da xunta local do PP na cidade de Ourense
23 de Xullo de 2022
Sae á luz a superficie completa do hórreo romano de Proendos (Sober)
3 de Outubro de 2022
A barquense Conchi Prada, campioa en Máster 3 da Carreira 10K do Maratón Atlántica Coruña
3 de Outubro de 2022
Ricardo Vázquez (Club Adas), campión galego de maratón
3 de Outubro de 2022
Parada de Sil amosa algúns dos seus tesouros aos sendeiristas
3 de Outubro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.